Lycée des arts et métiers

De **Lycée des arts et métiers**, kuerz **LAM**, ass déi fréier Handwierkerschoul, déi am Joer 1896 gegrënnt gouf. Et ass den eelsten ëffentleche Lycée vu Lëtzebuerg.

## Historique
Duerch d'Gesetz vum 14. Mäerz 1896 gouf d**École d'artisans'' an d'Liewe geruff. D'Gesetz vum [[30. September]] [[1909]] huet festgeluecht e Gebai fir dës Schoul an der Stad Lëtzebuerg ze bauen.

Dat huet sech als net néideg erwisen, well 1910 hunn d'[[Jesuitten|Jesuittepateren]] hiert [[Schrëftstellerheem Bellevue]] um [[Lampertsbierg]] opginn an et dem Lëtzebuerger Staat verkaaft, deen dodran d'Handwierkerschoul amenagéiert huet. Ë. a. goufe bis 1911 Atelieren no de Pläng vum Staatsarchitekt [[Sosthène Weis]] bäigebaut. E Projet vun 1939 fir de Lycée auszebauen an dernieft en [[Internat]] ze bauen, ass ni realiséiert ginn.

Wärend der däitscher Besatzung, vun 1941 bis 1944, plënneren d**Cours techniques supérieurs* op [[Esch-Uelzecht|Esch]], d'Schoul heescht elo “Staatliche Ingenieurschule Esch-Alzig” a gëtt vun engem gewësse Feilinger geleet.

No de Pläng vum [[Paul Dornseiffer|Paul Dornsreiffer]] gouf vun 1948 bis 1953 am [[Rue des Cerisiers (Stad Lëtzebuerg)|Kiischtewee]] en neie Fligel gebaut, dee bis 1958 vun der [[Société nationale des chemins de fer luxembourgeois|CFL]]-Direktioun benotzt gouf.

Tëscht 1968 an 1971 gouf d'Schoul vergréissert an déi al Ateliere goufen ersat. 1979 gouf aus der *École des arts et métiers* en technesche Lycée an heescht vun do un « Lycée technique des arts et métiers ».

1990 gouf déi fréier Kapell am Gebai an e Sall fir d'Proffen ëmgebaut. Parallel zum Gebai am Kiischtewee gouf 1993 ugefaangen nach e Fligel opzeriichten. Wärend deenen Aarbechte sinn eng Partie Klasse bei den [[Institut supérieur de technologie]] op de Kierchbierg verluecht ginn. Dat neit Gebai ass 1999 ageweit ginn.

Den 9. Juli 2015 huet d'[[Chamber]] e Gesetz gestëmmt, mat deem de fréieren [[Uelzecht-Lycée]] zu [[Dummeldeng]] an de Lycée technique des arts et métiers integréiert gouf, an zanterhier « Lycée des arts et métiers » heescht.

Zanter September 2018 huet de Lycée nach provisoresch en drëtte Site, am Gebai vun der fréierer [[Grondschoul (Lëtzebuerg)|Primärschoul]] an der [[Rue de la Congrégation|Jofferegässel]] an der Stad.

Den 9. November 2017 gouf d'Gebai op den [[Lëscht vun den nationale Monumenter an der Gemeng Lëtzebuerg/Lampertsbierg|Zousazinventaire vun de klasséierte Monumenter]] agedroen.

==Direkteren==


==Aktivitéiten==
Schüleraktivitéiten hunn eng gewëssen Traditioun am LAM. All Schüler ka sech e Projet ausdenken an en der Direktioun virstellen. Et gëtt och Projeten, déi zwar vum LAM offiziell unerkannt sinn, déi awer vu Schüler gefouert ginn.

D'Schüler vum LAM sinn och zanter 2008 am *Lampertsbierger Schülerorchester* aktiv.

==Schoul emol anescht==
Ee Beispill vu villen ass d'Manifestatioun "Schoul emol anescht" (vun de Schüler einfach "Schoulfest" genannt), déi reegelméisseg all Joer an der Mëtt vum 3. Trimester ass. Hei hu Schüler d'Méiglechkeet, sougenannten Ateliere virzestellen a virzebereeden. Beispiller vu reegelméissegen Ateliere sinn: Mountain-Bike mat vun der Schoul bezueltem Transport an de [[Bambësch]], Miss/Mister LAM, Kachen a *Magic*.

==Schüler hëllefe Schüler==
De [[Service de psychologique et d'orientation scolaire]] (SPOS) verwalt all Joer eng Lëscht mat Schüler, déi entweeder gratis oder géint Bezuelen anere Schüler Nohëllef ginn. Dobäi ginn déi Schüler och vum SPOS aktiv ënnerstëtzt, andeems se déi richteg Aart a Weis vum *Léiere* bäibruecht kréien. Natierlech gëtt och dem Schüler säin Duerchschnëtt an deem Fach gekuckt, an deem e wëll Nohëllef ginn. Sou ka séchergestallt ginn, datt all Schüler op der Lëscht och eppes vu sengem Fach versteet.

Déi Iddi war och fir den Internet ëmgesat ginn. Sou hat den LAM och en offizielle Forum fir Aufgabenhëllef, wou all Schüler aus dem LAM sech konnt umellen. Och hei gouf den Inhalt vu Professeren, awer och vun anere Schüler kontrolléiert. Dee Projet war vum Schüler *Mike Ferreira Esteves* am Februar [[2005]] op d'Bee gesat ginn; gouf awer [[2007]] erëm ofgeschaaft.

== Literatur ==
*[[Jean-Pierre Kunnert]]: *L'histoire du LTAM [Lycée Technique des Arts et Métiers]: l'histoire de notre école avec l'image pour mémoire* ; in: *100 Joer Handwierkerschoul* ; Lëtzebuerg, LTAM, 1996; Ss.12-36.



== Kuckt och ==

* [[Schrëftstellerheem Bellevue]]
* [[Secondaireschoulen zu Lëtzebuerg]]
* [[Nationalen Dictéesconcours]]
* [[Roger Gerson]]
* [[Nico Klopp]]
* [[Joseph Kutter]]
* [[Jean Noerdinger]]
* [[Auguste Trémont]]
* [[Lucien Wercollier]]

== Um Spaweck ==

* [http://www.ltam.lu D'offiziell Websäit vum LAM]
* [https://web.archive.org/web/20060509072943/http://webcam.ltam.lu/ MOBOTIX M1 Webcam vum LAM]
* [https://web.archive.org/web/20060509073351/http://www.ltam.lu/main.php?qsCat=schoulfest Schoul eemol Anescht: Informatiounen zum Schoulfest]
* [https://web.archive.org/web/20051101202547/http://www.legilux.public.lu/leg/a/archives/1958/0441808/0441808.pdf#page=1 *Loi du 3 août 1958 portant création d'un institut d'enseignement technique'']